By heerligem Schneedryybe sin mir, unter kundiger Laitig vom Beat Iten dur die idyllischi Altstadt zooge. Nodäm dFinger langsam hänn aafoo gramsle isch dr Beat mit uns in Ryysmusketeschütze-Käller aabe gstyyge, wo mer vo dr Odette und dr  Angela empfange worde sin. Bim ene usgybige Apéro hänn mer denn die dieffschiirpfende Lieder vom Stephan Heimoz derfe gniesse. Jo, so richtig us em Lääbe griffe. Mer sin do im Käller ganz toll bewirtet worde und drum e härzligs Danggerscheen an Itens, wo das ermeglicht hänn.